**IGAZOLÁS
nem magánszemély adózó részére
20...... évi
közhasznú jogállással nem rendelkező
szervezetnek adott juttatásról**

1. Az adomány jogosultjának (adományozott)

1.1 megnevezése: .........................................................................................................

1.2 székhelye: ..............................................................................................................

1.3 adószáma: \_\_\_\_\_\_\_\_\_\_\_-\_\_-\_\_\_

2. Az adománnyal támogatott cél: ........................................................................................

3. Az adomány összege: ............................. Ft, azaz ................................................ forint[[1]](#footnote-2)

4. Az adományozó

4.1 megnevezése: ........................................................................................................

4.2 székhelye ..............................................................................................................

4.3 adószáma: \_\_\_\_\_\_\_\_\_\_\_-\_\_-\_\_\_

Nyilatkozom az 1996. évi LXXXI. törvény 3. sz. melléklet 13. pontja szerint, hogy a 20... évben
szervezetünk a juttatás adóévében a juttatást az eredményében azt bevételként elszámolta és az adózás előtti eredménye, adóalapja e juttatás következtében elszámolt bevétel nélkül számítva nem lesz negatív, továbbá az e bevételre jutó társasági adót megfizeti, amelyet a társasági adóbevallás elkészítését követően nyilatkozat útján igazol, így az adomány az adományozó **vállalkozási tevékenységének érdekében felmerült ráfordításnak minősül**.

Felhívjuk a figyelmet arra, hogy az adomány nem felel meg az 1996. évi LXXXI. törvény 4.§ 1/a. pontjában foglalt adomány fogalmának, az igazolás az adományozó **társasági adóalapjának megállapításához** a 7. § (1) z) pontja szerinti **csökkentő tétel érvényesítéséhez nem használható fel!**

Felhívjuk a figyelmet arra, hogy az adomány nem felel meg a 2007. évi CXXVII. törvény 259.§ 9/A pontjában szereplő közcélú adomány fogalmának, az igazolás **az adómentes értékesítés igazolására** a 2007. évi CXXVII. törvény 11.§ (3) a) és 14.§ (3) – figyelemmel a 259.§ 9/A c) pontban foglaltakra is – **nem használható fel!**

Kelt: ............................................., ................. év ................... hó ................. nap

P. H.

.....................................................
a szervezet képviselőjének aláírása

**2011. évi CLXXV. törvény**

**az egyesülési jogról, a közhasznú jogállásról, valamint a civil szervezetek működéséről és támogatásáról[[2]](#footnote-3)**

**2. §** E törvény alkalmazásában

1.[[3]](#footnote-4) **adomány**: a civil szervezetnek - létesítő okiratban rögzített céljaira - ellenszolgáltatás nélkül juttatott eszköz, illetve nyújtott szolgáltatás;

27. **tartós adományozás**: a civil szervezet és az adományozó által írásban kötött szerződés alapján nyújtott pénzbeli támogatás, ha a szerződésben az adományozó arra vállal kötelezettséget, hogy az adományt a szerződéskötés (szerződésmódosítás) évében és az azt követő legalább három évben, évente legalább egy alkalommal - azonos vagy növekvő összegben - ellenszolgáltatás nélkül adja, azzal, hogy nem számít ellenszolgáltatásnak, ha a közhasznú szervezet a közhasznú szolgáltatás nyújtása keretében utal az adományozó nevére, tevékenységére;

**26. §** A civil szervezet részére juttatott adományokat **az adományozó nyilvántartásába beállított könyv szerinti, ennek hiányában a szokásos piaci áron** kell nyilvántartásba venni.

**350/2011. (XII. 30.) Korm. rendelet**

**a civil szervezetek gazdálkodása, az adománygyűjtés és a közhasznúság egyes kérdéseiről**

1. § (5) E rendelet alkalmazásában

*a)* **adomány**: az a pénzbeli vagy természetbeni juttatás, amelyet az adományozó az adományozott civil szervezet alapcéljának, illetve közhasznú céljának elérésére ellenszolgáltatás nélkül juttat;

*d)* **adományozott**: az a civil szervezet, amely az adományt alapcéljának, illetve közhasznú céljának megfelelően gyűjti;

**2. §** (2) A civil szervezet az általa használt tájékoztatási eszközökön keresztül - így különösen honlapján, hírlevélben - ad tájékoztatást működéséről és az adományok felhasználásáról. E tájékoztatás a közhiteles nyilvántartások számára benyújtandó beszámolón túl további ismertetést nyújt.

 **5. §** (1) Az adományozás önkéntes. Az adománygyűjtés nem járhat mások zavarásával. Zavarásnak minősül különösen az adományozásra való felhívással megkeresett személy kifejezett elutasítása ellenére történő ismételt megkeresése.

(2) **Az adományozott köteles tájékoztatni az adományozót az adománygyűjtés céljáról** és az ismert adományozót az adomány felhasználását illetően.

(3) Az adomány felhasználása és az erről szóló beszámolás során érvényesülnie kell a nyilvánosság és az átláthatóság feltételeinek. Ennek érdekében az adományozottnak a 2. § (2) bekezdése szerinti módon be kell számolnia az adományok felhasználásáról.

(4) E rendelet alkalmazásában **nem minősül adománynak**

*a)* a közérdekű önkéntes tevékenység keretében végzett munka,

*b)* a köznevelésről szóló törvény alapján végzett közösségi szolgálat,

*c)* az egészségügyről szóló törvény alapján adományozott szerv, szövet.

**6. § Adomány juttatása esetén nem minősül ellenszolgáltatásnak** a juttatáskor az adományozott által adott dolog vagy szolgáltatás, melynek értéke nem haladja meg a személyi jövedelemadóról szóló 1995. évi CXVII. törvény 70. § (2a) bekezdésében meghatározott mértéket.

**1996. évi LXXXI. törvény**

**a társasági adóról és az osztalékadóról[[4]](#footnote-5)**

**4. §** E törvény alkalmazásában

*1/a.[[5]](#footnote-6)* ***adomány****:* a közhasznú szervezet részére törvényben meghatározott közhasznú tevékenysége támogatására, valamint az egyházi jogi személy részére törvényben meghatározott tevékenysége támogatására, továbbá a közérdekű kötelezettségvállalás céljára az adóévben visszafizetési kötelezettség nélkül adott támogatás, juttatás, térítés nélkül átadott eszköz könyv szerinti értéke, térítés nélkül nyújtott szolgáltatás bekerülési értéke, feltéve hogy az nem jelent az e törvényben meghatározottakon túl vagyoni előnyt az adományozónak, az adományozó tagjának vagy részvényesének, vezető tisztségviselőjének, felügyelőbizottsága vagy igazgatósága tagjának, könyvvizsgálójának, illetve ezen személyek vagy a természetes személy tag vagy részvényes közeli hozzátartozójának azzal, hogy nem minősül vagyoni előnynek az adományozó nevére, tevékenységére történő utalás;

**7. §** (1) Az adózás előtti eredményt csökkenti:

z)a közhasznú szervezetnek, a közhasznú szervezettel kötött adományozási szerződés keretében, az egyesülési jogról, a közhasznú jogállásról, valamint a civil szervezetek működéséről és támogatásáról szóló törvény szerinti közhasznú tevékenység támogatására, a Magyar Kármentő Alapnak, a Nemzeti Kulturális Alapnak, továbbá a mezőgazdasági termelést érintő időjárási és más természeti kockázatok kezeléséről szóló [**2011. évi CLXVIII. törvény 7. § (1) bekezdése**](https://www.opten.hu/optijus/lawtext/174688/tvalid/2017.1.1./tsid/32512) szerinti mezőgazdasági kockázatkezelési pénzeszköz (a továbbiakban: Kárenyhítési Alap) javára önkéntesen, nem jogszabályi kötelezés alapján vagy a felsőoktatási intézménynek felsőoktatási támogatási megállapodás keretében az adóévben visszafizetési kötelezettség nélkül adott támogatás, juttatás, térítés nélkül átadott eszköz könyv szerinti értékének, térítés nélkül nyújtott szolgáltatás bekerülési értékének

za) 20 százaléka - tartós adományozási szerződés keretében 40 százaléka - közhasznú szervezet,

zb) 50 százaléka a Magyar Kármentő Alap, a Nemzeti Kulturális Alap, továbbá a Kárenyhítési Alap,

zc) 50 százaléka felsőoktatási intézmény felsőoktatási támogatási megállapodás alapján történő

támogatása esetén, de együttesen legfeljebb az adózás előtti eredmény összege.

 (7)[[6]](#footnote-7) Az (1) bekezdés *z)* pontja alapján az adózó akkor csökkentheti az adózás előtti eredményt, ha rendelkezik a közhasznú szervezet, a Magyar Kármentő Alap vagy a Nemzeti Kulturális Alap által az adóalap megállapítása céljából **kiállított igazolással, amely tartalmazza a kiállító és az adózó megnevezését, székhelyét, adószámát, a támogatás, juttatás összegét, célját.**

 **8. §** (1) Az adózás előtti eredményt növeli:

*d)* az a költségként, ráfordításként elszámolt, az adózás előtti eredmény csökkenéseként számításba vett összeg - ideértve az immateriális javak és tárgyi eszközök értékcsökkenési leírását is -, amely nincs összefüggésben a vállalkozási, a bevételszerző tevékenységgel, különös tekintettel a *3. számú mellékletben* foglaltakra,

*3. számú melléklet az 1996. évi LXXXI. törvényhez[[7]](#footnote-8)*

***A költségek és ráfordítások elszámolhatóságának egyes szabályai***

*A)*

***Nem a vállalkozási tevékenység érdekében felmerülő egyes költségek, ráfordítások***

A 8. § (1) bekezdésének *d)* pontja alkalmazásában nem a vállalkozási tevékenység érdekében felmerült költségnek, ráfordításnak minősül különösen:

13. az adózó által (a közhasznú szervezet kivételével) az adóévben nem adomány céljából, visszafizetési kötelezettség nélkül adott támogatás, juttatás, véglegesen átadott pénzeszköz, a térítés nélkül átadott eszköz könyv szerinti értéke (ide nem értve az általános forgalmi adóról szóló törvény szerinti árumintát), az adózó által ellenérték nélkül átvállalt kötelezettségnek az adóévi adózás előtti eredmény terhére elszámolt összege, az adóévben térítés nélkül nyújtott szolgáltatás bekerülési értéke, valamint e juttatásokkal kapcsolatban ráfordításként elszámolt általános forgalmi adó, ha a juttatás külföldi személy vagy az üzletvezetés helye alapján külföldi illetőségű részére történik, vagy az adózó nem rendelkezik a juttatásban részesülő nyilatkozatával, amely szerint a juttatás adóévében a juttatást az eredményében bevételként elszámolta és az adózás előtti eredménye, adóalapja e juttatás következtében elszámolt bevétel nélkül számítva nem lesz negatív, továbbá az e bevételre jutó társasági adót megfizeti, **amelyet a társasági adóbevallás elkészítését követően nyilatkozat útján igazol; amennyiben a juttatásban részesülő vállalkozási tevékenységet nem végez, a nyilatkozatra vonatkozó feltételt teljesítettnek kell tekinteni, amennyiben a juttatásban részesülő arról nyilatkozik, hogy a juttatás adóévében vállalkozási tevékenységet nem végzett;**

*B)*

***A vállalkozási tevékenység érdekében felmerülő egyes költségek, ráfordítások***

17.[[8]](#footnote-9) az adóévben **adomány jogcímen** visszafizetési kötelezettség nélkül adott támogatás, juttatás, térítés nélkül átadott eszköz könyv szerinti értéke, térítés nélkül nyújtott szolgáltatás bekerülési értéke, feltéve, hogy az adózó rendelkezik a közhasznú szervezet, az egyházi jogi személy, a közérdekű kötelezettségvállalás szervezője által az adóalap megállapítása céljából **kiállított igazolással, amely tartalmazza a kiállító és az adózó megnevezését, székhelyét, adószámát, az adomány összegét és a támogatott célt;**

**2007. évi CXXVII. törvény**

**az általános forgalmi adóról[[9]](#footnote-10)**

**11. §** (3)[[10]](#footnote-11) **Nem minősül ellenérték fejében teljesített termékértékesítésnek**

*a)* a közcélú adomány.

**14. §** (3)[[11]](#footnote-12) **Nem minősül ellenérték fejében teljesített szolgáltatásnyújtásnak** a közcélú adomány nyújtása.

**259. §** E törvény alkalmazásában

9/A.[[12]](#footnote-13) ***közcélú adomány****:* a közhasznú szervezet részére törvényben meghatározott közhasznú tevékenysége támogatására, valamint az egyházi jogi személy részére törvényben meghatározott tevékenysége támogatására fordított termék, szolgáltatás, feltéve hogy

*a)* az ügyletre vonatkozó okirat, egyéb körülmény valós tartalma alapján nem állapítható meg, hogy az nem vagy csak látszólag szolgálja a közhasznú, a közérdekű, továbbá az egyházi jogi személy esetében törvényben meghatározott tevékenységét,

*b)* az nem jelent vagyoni előnyt az adományozónak, az adományozó tagjának vagy részvényesének, vezető tisztségviselőjének, felügyelőbizottsága vagy igazgatósága tagjának, könyvvizsgálójának, illetve ezen személyek vagy a természetes személy tag vagy részvényes közeli hozzátartozójának azzal, hogy nem minősül vagyoni előnynek az adományozó nevére, tevékenységére történő utalás, és

*c)* az adományozó rendelkezik a közhasznú szervezet, illetve az egyházi jogi személy által **kiállított olyan igazolással, amely tartalmazza az adományozó és az adományozott nevét, székhelyét vagy állandó lakóhelyét, adószámát, adószám hiányában egyedi azonosítására szolgáló jelét és a támogatott célt**;

1. Itt kell feltüntetni az adományozó által az adóévben adományként

- befizetett (átutalt) pénzösszeget,

- térítés nélkül átadott eszköz, adományozó könyveiben szereplő könyv szerinti (ennek hiányában szokásos piaci) értékét,

- térítés nélkül nyújtott szolgáltatás, adományozó könyveiben szereplő bekerülési (ennek hiányában szokásos piaci) értékét. [↑](#footnote-ref-2)
2. Kihirdetve: 2011. XII. 14. [↑](#footnote-ref-3)
3. Módosította: 2012. évi XXXVIII. törvény 51. § b). [↑](#footnote-ref-4)
4. Kihirdetve: 1996. XI. 15. [↑](#footnote-ref-5)
5. Megállapította: 2013. évi CXXXIII. törvény 47. §. Hatályos: 2013. VIII. 1-től. Módosította: 2013. évi CC. törvény 34. § a). [↑](#footnote-ref-6)
6. Megállapította: 2009. évi LXXVII. törvény 31. § (6). Módosította: 2010. évi CXXIII. törvény 40. § e), 2011. évi CLVI. törvény 43. § 5. [↑](#footnote-ref-7)
7. Megállapította: 2000. évi CXIII. törvény 11. számú melléklet. Hatályos: 2001. I. 1-től. [↑](#footnote-ref-8)
8. Beiktatta: 2011. évi CLVI. törvény 42. §, 5. melléklet 6. Módosította: 2013. évi CXXXIII. törvény 48. § a). [↑](#footnote-ref-9)
9. Kihirdetve: 2007. XI. 16. [↑](#footnote-ref-10)
10. Megállapította: 2010. évi LIII. törvény 1. §. Hatályos: 2010. VI. 17-től. [↑](#footnote-ref-11)
11. Beiktatta: 2010. évi LIII. törvény 2. §. Módosította: 2013. évi CXXXIII. törvény 111. § a). [↑](#footnote-ref-12)
12. Megállapította: 2013. évi CXXXIII. törvény 110. §. Hatályos: 2013. VIII. 1-től. [↑](#footnote-ref-13)